
Text rozhodnutia
Súd: Krajský súd Bratislava Spisová značka: 5S/25/2012 Identifikačné číslo súdneho spisu: 1012200090 Dátum vydania rozhodnutia: 05. 11. 2013 Meno a priezvisko sudcu, VSÚ: JUDr. Viera Šebestová ECLI: ECLI:SK:KSBA:2013:1012200090.2 Uznesenie Krajský súd v Bratislave v právnej veci žalobcu: E. G., A. 1, L., právne zastúpený: AK R.. Boris Sobolovský, advokát, Záhradnícka 41, 821 08 Bratislava, proti žalovanému: Daňový úrad Senec, Mierové nám. 17, 903 01 Senec, o preskúmanie zákonnosti rozhodnutia žalovaného č. 609/230/55047/11/Szo zo dňa 15.11.2011, takto r o z h o d o l : Súd konanie zastavuje. Žiaden z účastníkov nemá právo na náhradu trov konania. Žalobcovi sa vracia súdny poplatok vo výške XX,XX € prostredníctvom Daňového úradu Senec, po nadobudnutí právoplatnosti rozhodnutia. o d ô v o d n e n i e : Žalobou, podanou tunajšiemu súdu dňa 23.018.2012, sa žalobca domáhal preskúmania zákonnosti rozhodnutia žalovaného o námietke žalobcu č. 609/230/55047/11/Szo zo dňa 15.11.2011 a výzvy žalovaného č. 609/230/50651/07/Horv zo dňa 11.12.2007 a vrátenia veci žalovanému na ďalšie konanie. Na pojednávaní konanom dňa 05.11.2013, vzal žalobca svoju žalobu späť a konanie žiadal zastaviť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Keďže žalobca vzal žalobu späť pred rozhodnutím vo veci, súd v súlade s § 250d ods. 3 O.s.p. konanie zastavil. Vzhľadom k tomu, že konanie bolo zastavené pred prvým pojednávaním, súd rozhodol o vrátení súdneho poplatku, kráteného o 6,63 eura podľa § 11 ods. 3 v spojení s § 11 ods. 4 zákona č. 71/1992 Zb. o súdnych poplatkoch a poplatku za výpis z registra trestov v sume 59,37 €. Poplatok bude vrátený prostredníctvom príslušného daňového úradu po nadobudnutí právoplatnosti uznesenia. O náhrade trov konania súd rozhodol podľa § 246c O.s.p. v spojení s § 146 ods. 1 písm. c/ O.s.p., tak, že žiaden z účastníkov nemá právo na náhradu trov konania. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto rozhodnutiu možno podať odvolanie do 15 dní odo dňa doručenia, na Krajský súd v Bratislave, dvojmo. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napadá, v čom toto rozhodnutie alebo postup súdu považuje za nesprávny a čoho sa odvolateľ domáha.

